ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση-λειτουργία Μητρώου Αξιολογητών, σύσταση Επιτροπής Αξιολόγησης αιτημάτων για την
εγγραφή στο Μητρώο και ανοικτή Πρόσκληση
Εκδήλωσης Ενδιαφέροντος για την κατάρτιση του
Μητρώου, με σκοπό την αξιολόγηση αιτήσεων
στήριξης των Εκχωρούμενων Παρεμβάσεων του
Στρατηγικού Σχεδίου Κοινής Αγροτικής Πολιτικής
(ΣΣ ΚΑΠ) της Ελλάδας 2023-2027, στην Περιφέρεια Βορείου Αιγαίου.
Καθιέρωση υπερωριακής απασχόλησης, με αμοιβή, κατά τις απογευματινές ώρες για το προσωπι-
κό του Τμήματος Αλιείας της Π.Ε. Πρέβεζας για το
Α’ εξάμηνο του έτους 2025.
ΑΠΟΦΑΣΕΙΣ
Αριθμ. 39984
(1)
Σύσταση-λειτουργία Μητρώου Αξιολογητών,
σύσταση Επιτροπής Αξιολόγησης αιτημάτων
για την εγγραφή στο Μητρώο και ανοικτή Πρόσκληση Εκδήλωσης Ενδιαφέροντος για την κα-
τάρτιση του Μητρώου, με σκοπό την αξιολόγηση
αιτήσεων στήριξης των Εκχωρούμενων Παρεμβάσεων του Στρατηγικού Σχεδίου Κοινής Αγροτι-
κής Πολιτικής (ΣΣ ΚΑΠ) της Ελλάδας 2023-2027,
στην Περιφέρεια Βορείου Αιγαίου.
Ο ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης -Πρόγραμμα
Καλλικράτης» (Α’ 87).
2. Το π.δ. 137/2010 «Οργανισμός της Περιφέρειας Βορείου Αιγαίου» (Α’ 230).
3. Τον Κανονισμό (ΕΕ) 2021/2115 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021, σχετικά με τη θέσπιση κανόνων για τη στήριξη των
στρατηγικών σχεδίων που πρέπει να καταρτίζονται από
τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδο-
τούνται από το Ευρωπαϊκό Γεωργικό Ταμείο Εγγυήσεων
(ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των Κανονισμών (ΕΕ)
αριθ. 1305/2013 και (ΕΕ) αριθ. 1307/20131, και ιδιαίτερα
το άρθρο 75.
4. Τον Κανονισμό (ΕΕ) 2021/2116 του Ευρωπαϊκού
Κοινοβουλίου και του Συμβουλίου της 2ας Δεκεμβρίου
2021 σχετικά με τη χρηματοδότηση, τη διαχείριση και
την παρακολούθηση της κοινής γεωργικής πολιτικής και
την κατάργηση του Κανονισμού (ΕΕ) αριθ. 1306/2013.
5. Τον Εκτελεστικό Κανονισμό (ΕΕ) 2021/2290 της Επιτροπής της 21ης Δεκεμβρίου 2021, σχετικά με τη θέσπι-
ση κανόνων για τις μεθόδους υπολογισμού των κοινών
δεικτών εκροών και αποτελεσμάτων που καθορίζονται
στο παράρτημα I του Κανονισμού (ΕΕ) 2021/2115 του
Ευρωπαϊκού Κοινοβουλίου και του Συμβουλίου σχετικά
με τη θέσπιση κανόνων για τη στήριξη των στρατηγικών
σχεδίων που πρέπει να καταρτίζονται από τα κράτη μέλη
στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από
το Ευρωπαϊκό Γεωργικό Ταμείο Εγγυήσεων (ΕΓΤΕ) και
το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ) και την κατάργηση των Κανονισμών (ΕΕ) αριθ.
1305/2013 και (ΕΕ) αριθ. 1307/2013.
6. Τον Εκτελεστικό Κανονισμό (ΕΕ) 2022/128 της Επιτροπής της 21ης Δεκεμβρίου 2021 για τη θέσπιση κα-
νόνων εφαρμογής του Κανονισμού (ΕΕ) 2021/2116 του
Ευρωπαϊκού Κοινοβουλίου και του Συμβουλίου όσον
αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση
λογαριασμών, τους ελέγχους, τις εγγυήσεις και τη διαφάνεια.
7. Τον κατ’ εξουσιοδότηση Κανονισμό (ΕΕ) 2022/1172
της Επιτροπής της 4ης Μαΐου 2022 σχετικά με τη συμπλήρωση του Κανονισμού (ΕΕ) 2021/2116 του Ευρωπαϊκού
Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου στην κοινή
γεωργική πολιτική και την εφαρμογή και τον υπολογισμό
των διοικητικών κυρώσεων για την αιρεσιμότητα.
8. Τον Εκτελεστικό Κανονισμό (ΕΕ) 2022/1173 της
Επιτροπής της 31ης Μαΐου 2022 σχετικά με τη θέσπιση
κανόνων εφαρμογής του Κανονισμού (ΕΕ) 2021/2116
του Ευρωπαϊκού Κοινοβουλίου και του Συμβουλίου όσον
αφορά το ολοκληρωμένο σύστημα διαχείρισης και ελέγχου στην κοινή γεωργική πολιτική.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1684
07.04.2025 20:31:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
9. Την υπό στοιχεία C(2022) 8270 final/21-11-2022
εκτελεστική απόφαση της Επιτροπής, σχετικά με την
έγκριση του στρατηγικού σχεδίου της Ελλάδας για την
ΚΓΠ 2023-2027 για ενωσιακή στήριξη που χρηματοδοτείται από το Ευρωπαϊκό Γεωργικό Ταμείο Εγγυήσεων και
το Ευρωπαϊκό Γεωργικό Ταμείο Αγροτικής Ανάπτυξης.
10. Την υπ’ αρ. 2618/13-10-2022 κοινή απόφαση των
Υφυπουργών Ανάπτυξης και Επενδύσεων και Αγροτικής
Ανάπτυξης και Τροφίμων «Διάρθρωση και αρμοδιότητες
των Ειδικών Υπηρεσιών του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) 2023- 2027» (Β’ 5375).
11. Την υπ’ αρ. 2450/11-10-2024 απόφαση του Υφυπουργού Αγροτικής Ανάπτυξης και Τροφίμων «Ορισμός
Α) των Ειδικών Υπηρεσιών Διαχείρισης των Προγραμμάτων των Περιφερειών και Β) των Γενικών Διευθύνσεων
Περιφερειακής Αγροτικής Οικονομίας και Κτηνιατρικής
των Περιφερειών ως Ενδιάμεσων Φορέων (ΕΦ) Παρεμβάσεων του Πυλώνα ΙΙ του ΣΣ ΚΑΠ και ανάθεση καθη-
κόντων σε αυτές» (ΑΔΑ: 622Α4653ΠΓ-ΓΤΒ).
12. Την υπ’ αρ. 519/135068/5-5-2023 απόφαση του
Υφυπουργού Αγροτικής Ανάπτυξης και Τροφίμων «Καθορισμός οριζοντίων θεμάτων για την εφαρμογή των
παρεμβάσεων άμεσων ενισχύσεων, σύμφωνα με τις διατάξεις του Καν. (ΕΕ) 2021/2115 και το Στρατηγικό Σχέδιο
της Ελλάδας για την ΚΑΠ 2023-2027» (Β’ 3071).
13. Την υπ’ αρ. 1040/28-3-2023 απόφαση του Υφυπουργού Αγροτικής Ανάπτυξης και Τροφίμων «Σύστημα
διαχείρισης και ελέγχου «ΣΔΕ» παρεμβάσεων ΣΣ ΚΑΠ
2023-2027» (Β’ 2179).
14. Το Στρατηγικό Σχέδιο για την Κοινή Αγροτική Πολιτική (ΣΣ ΚΑΠ) της Ελλάδας 2023 - 2027 και ειδικότερα
την Παρέμβαση Π3-75.1 «Εγκατάσταση Γεωργών Νεαρής
Ηλικίας».
15. Την υπ’ αρ. 2940/17-10-2024 απόφαση του Υφυπουργού Αγροτικής Ανάπτυξης και Τροφίμων «Λεπτομέ-
ρειες εφαρμογής της Παρέμβασης “Π3-75.1Εγκατάσταση
γεωργών νεαρής ηλικίας” του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας 2023 -
2027» (Β’ 5874), και ιδίως την παρ. 30 του άρθρου 3 και
το άρθρο 16 αυτής.
16. Την υπ’ αρ. 3088/01-11-2024 απόφαση του Γενικού Γραμματέα Ενωσιακών Πόρων και Υποδομών «1η
Πρόσκληση για την υποβολή αιτήσεων στήριξης προς
ένταξη στην παρέμβαση Π3-75.1 “Εγκατάσταση γεωργών νεαρής ηλικίας” του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) της Ελλάδας 2023 - 2027».
17. Την υπό στοιχεία 95393 ΕΞ 2024/16-07-2024 απόφαση του Αναπληρωτή Υπουργού Εθνικής Οικονομίας
και Οικονομικών «Ρύθμιση θεμάτων των προγραμμάτων
δράσεων τεχνικής βοήθειας και διαδικασίες κατάρτισης
και τήρησης των καταλόγων προμηθευτών και παροχών
υπηρεσιών ενεργειών τεχνικής βοήθειας και εξειδίκευση
θεμάτων επιλογής αναδόχων για την υλοποίηση δράσεων Τεχνικής Βοήθειας» (Β’ 4313).
18. Τα άρθρα 21 και 28 του ν. 4354/2015 «Διαχείριση
των μη εξυπηρετούμενων δανείων, μισθολογικές ρυθμίσεις και άλλες επείγουσες διατάξεις εφαρμογής της
Συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
19. Τις απαιτήσεις της διενέργειας των αξιολογήσεων
των προς υποβολή στην Περιφέρεια Βορείου Αιγαίου
αιτήσεων στήριξης των Παρεμβάσεων του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) 2023 -
2027 στην Περιφέρεια Βορείου Αιγαίου.
20. Τη σχετική εισήγηση της Διεύθυνσης Αγροτικής
Οικονομίας και Αλιείας.
21. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του κρατικού προϋπολογισμού.
22. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
ΚΕΦΑΛΑΙΟ Α’
«ΣΥΣΤΑΣΗ-ΛΕΙΤΟΥΡΓΙΑ ΜΗΤΡΩΟΥ
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ
ΠΑΡΕΜΒΑΣΕΩΝ ΤΟΥ ΣΤΡΑΤΗΓΙΚΟΥ ΣΧΕΔΙΟΥ
ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ (ΣΣ ΚΑΠ)
ΤΗΣ ΕΛΛΑΔΑΣ 2023-2027 ΣΤΗΝ ΠΕΡΙΦΕΡΕΙΑ
ΒΟΡΕΙΟΥ ΑΙΓΑΙΟΥ»
Άρθρο 1
Μητρώο Αξιολογητών (ΜΑΕΠ ΣΣ ΚΑΠ ΠΒΑ)
1) Συστήνεται Μητρώο Αξιολογητών Εκχωρούμενων
Παρεμβάσεων του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας 2023-2027 στην
Περιφέρεια Βορείου Αιγαίου, με τίτλο «Μητρώο Αξιολογητών Εκχωρούμενων Παρεμβάσεων Στρατηγικού
Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας 2023-2027, Περιφέρειας Βορείου Αιγαίου (ΜΑΕΠ ΣΣ
ΚΑΠ ΠΒΑ)», από την Διεύθυνση Αγροτικής Οικονομίας
και Αλιείας Περιφέρειας Βορείου Αιγαίου (ΔΑΟΑ ΠΒΑ),
με σκοπό την πραγματοποίηση όλων των σταδίων αξιολόγησης (αξιολόγηση, Γνωμοδοτική Επιτροπή, Επιτροπή
Ενστάσεων) των αιτήσεων στήριξης που πρόκειται να
υποβληθούν στο πλαίσιο των προσκλήσεων εκδήλωσης
ενδιαφέροντος των Παρεμβάσεων του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας
2023-2027 στην Περιφέρεια Βορείου Αιγαίου.
2) Το ΜΑΕΠ ΣΣ ΚΑΠ ΠΒΑ καταρτίζεται και τηρείται στην
έδρα της ΔΑΟΑ ΠΒΑ, με ευθύνη του Τμήματος Αναπτυξιακών Προγραμμάτων, για το σχεδιασμό και την υλο-
ποίηση των αξιολογήσεων των υποβληθέντων Αιτήσεων
Στήριξης. Η τήρησή του γίνεται σύμφωνα με τις κείμενες
διατάξεις περί προστασίας των προσωπικών δεδομένων.
3) Μετά την κατάρτισή του, το ΜΑΕΠ ΣΣ ΚΑΠ ΠΒΑ
αναθεωρείται και επικαιροποιείται, με την προσθήκη
νέων ειδικοτήτων μετά από τροποποίηση ή έκδοση
νέων Προσκλήσεων, για την υποβολή αιτήσεων στήριξης, του αρμόδιου Γενικού Γραμματέα Ενωσιακών Πό-
ρων και Υποδομών του ΥΠΑΑΤ που προΐσταται της ΕΥΔ
ΣΣ ΚΑΠ, καθώς και λόγω της προσθήκης νέων μελών,
ή της διαγραφής μελών σύμφωνα με το άρθρο 5 της
παρούσας. Η εγγραφή στο ΜΑΕΠ ΣΣ ΚΑΠ ΠΒΑ δεν συνεπάγεται κατ’ ανάγκη και την υποχρεωτική ανάθεση
έργου αξιολόγησης.
4) Η ισχύς του ΜΑΕΠ ΣΣ ΚΑΠ ΠΒΑ εκτείνεται σε όλο το
χρονικό διάστημα διενέργειας των αξιολογήσεων των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
υποβληθέντων Αιτήσεων Στήριξης, των αντίστοιχων
Εκχωρούμενων Παρεμβάσεων του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας
2023-2027.
5) Το κεφάλαιο Γ της παρούσας απόφασης που αφορά
στην «Ανοικτή πρόσκληση εκδήλωσης ενδιαφέροντος
για το Μητρώο Αξιολογητών Εκχωρούμενων Παρεμβάσεων του ΣΣ ΚΑΠ 2023-2027, ΠΒΑ», δύναται να επι-
καιροποιείται (τροποποιείται, συμπληρώνεται, κ.λπ.) με
σχετική απόφαση του Περιφερειάρχη Βορείου Αιγαίου.
Άρθρο 2
Έργο των Μελών του ΜΑΕΠ ΣΣ ΚΑΠ ΠΒΑ
1) Ο σκοπός του ΜΑΕΠ ΣΣ ΚΑΠ ΠΒΑ, επιτελείται με τον
ορισμό και τη συμμετοχή των μελών του, στην αξιολόγηση των Αιτήσεων Στήριξης που υποβάλλονται μέσω
των Παρεμβάσεων του Στρατηγικού Σχεδίου Κοινής
Αγροτικής Πολιτικής (ΣΣ ΚΑΠ) της Ελλάδας 2023-2027.
Κατά τον ορισμό των μελών του ΜΑΕΠ ΣΣ ΚΑΠ ΠΒΑ θα
διασφαλίζεται, σε επίπεδο φυσικού προσώπου, η τήρηση
της εχεμύθειας κατά την αξιολόγηση της κάθε μεμονωμένης αξιολογούμενης Αίτησης Στήριξης, καθώς και η
τήρηση των προβλεπόμενων στο Σύστημα Διαχείρισης
και Ελέγχου (ΣΔΕ) περί σύγκρουσης συμφερόντων.
2) Οι Αξιολογητές, μέλη του ΜΑΕΠ ΣΣ ΚΑΠ ΠΒΑ, στο
πλαίσιο των αρμοδιοτήτων τους, διενεργούν αξιολογήσεις μέσω της συμπλήρωσης των αντίστοιχων ηλε-
κτρονικών φύλλων αξιολόγησης του ΟΠΣΚΕ με βάση
τα εγκεκριμένα προγραμματικά έγγραφα, τους κανόνες
και τα εγχειρίδια επιλεξιμότητας δαπανών, το Ενωσιακό
και Εθνικό θεσμικό πλαίσιο, το εγκεκριμένο Σύστημα
Διαχείρισης και Ελέγχου (ΣΔΕ) του ΣΣ ΚΑΠ 2023-2027, τις
σχετικές υπουργικές αποφάσεις και κάθε σχετική οδηγία/
εγκύκλιο.
Άρθρο 3
Εγγραφή στο ΜΑΕΠ ΣΣ ΚΑΠ ΠΒΑ
Η εγγραφή στο ΜΑΕΠ ΣΣ ΚΑΠ ΠΒΑ δεν είναι υποχρεωτική για τη συμμετοχή στα στάδια της αξιολόγησης,
ωστόσο είναι απαραίτητη προϋπόθεση για την αποζημίωση όσων συμμετέχουν στα στάδια αξιολόγησης
των προτάσεων που υποβάλλονται στο πλαίσιο της πρόσκλησης εκδήλωσης ενδιαφέροντος, εφόσον οι εργασίες
αξιολόγησης πραγματοποιηθούν εκτός ωραρίου εργασίας και εκτός χρόνου που καλύπτεται από υπερωρια-
κή απασχόληση για τα υπηρεσιακά τους καθήκοντα και
έχει προβλεφθεί σε σχετική κοινή υπουργική απόφαση
καθορισμού αμοιβής τους. Η δαπάνη για τις εργασίες
των σταδίων αξιολόγησης θα βαρύνει τις πιστώσεις της
Τεχνικής Βοήθειας του ΣΣ ΚΑΠ 2023- 2027.
Στο μητρώο έχουν δικαίωμα συμμετοχής, μετά την
υποβολή σχετικού αιτήματος εκδήλωσης ενδιαφέροντος, υπάλληλοι οι οποίοι προέρχονται από την ΔΑΟΑ
ΠΒΑ, τις ΔΑΟΚ Περιφερειακών Ενοτήτων της Περιφέρειας
Βορείου Αιγαίου, την Κεντρική Υπηρεσία του Υπουργείου
Αγροτικής Ανάπτυξης και Τροφίμων, τις Αποκεντρωμένες
και Περιφερειακές Υπηρεσίες του Υπουργείου Αγροτικής
Ανάπτυξης και Τροφίμων, την Αποκεντρωμένη Διοίκηση
Αιγαίου, την ΕΥΔ ΣΣ ΚΑΠ, την ΕΥΕ ΑΕΤΠ, την ΕΥΕ ΠΑΑ,
καθώς επίσης και υπάλληλοι ΠΕ ή ΤΕ που υπηρετούν σε
εκείνο το τμήμα της ΔΑΟΑ της Περιφέρειας που έχει την
ευθύνη και την εποπτεία της οργάνωσης, εφαρμογής και
παρακολούθησης των Εκχωρούμενων Παρεμβάσεων
του Στρατηγικού Σχεδίου Κοινής Αγροτικής Πολιτικής
(ΣΣ ΚΑΠ) της Ελλάδας 2023-2027.
Οι όροι και οι προϋποθέσεις συμμετοχής, τα απαιτούμενα προσόντα και η διαδικασία στελέχωσης του Μητρώ-
ου καθορίζονται στο Κεφάλαιο Γ’ της παρούσας που αφορά σε ανοικτή Πρόσκληση Εκδήλωσης Ενδιαφέροντος.
Δικαίωμα υποβολής εκδήλωσης ενδιαφέροντος για
εγγραφή στο Μητρώο έχουν οι υπάλληλοι των ειδικοτήτων: α) ΠΕ γεωτεχνικοί ή ΤΕ γεωπονίας υπάλληλοι της
ΔΑΟΑ ΠΒΑ, των ΔΑΟΚ των Περιφερειακών Ενοτήτων
της Περιφέρειας Β. Αιγαίου, της Κεντρικής Υπηρεσίας
του Υπουργείου Αγροτικής Ανάπτυξης και Τροφίμων,
των Αποκεντρωμένων και Περιφερειακών Υπηρεσιών
του Υπουργείου Αγροτικής Ανάπτυξης και Τροφίμων,
της Αποκεντρωμένης Διοίκησης Αιγαίου β) ΠΕ γεωτεχνικοί ή ΤΕ γεωπονίας ή ΠΕ οικονομικοί υπάλληλοι της ΕΥΔ
ΣΣ ΚΑΠ, την ΕΥΕ ΑΕΤΠ, την ΕΥΕ ΠΑΑ και γ) υπάλληλοι
ΠΕ ή ΤΕ που υπηρετούν σε εκείνο το τμήμα της ΔΑΟΑ
της Περιφέρειας που έχει την ευθύνη και την εποπτεία
της οργάνωσης, εφαρμογής και παρακολούθησης των
Εκχωρούμενων Παρεμβάσεων του Στρατηγικού Σχεδίου Κοινής Αγροτικής Πολιτικής (ΣΣ ΚΑΠ) της Ελλάδας
2023-2027.
Το Μητρώο δύναται να συμπληρώνεται και με άλλες
ειδικότητες, κατόπιν επικαιροποίησης της Πρόσκλησης
Εκδήλωσης Ενδιαφέροντος, προκειμένου να καλύπτονται οι προκύπτουσες κάθε φορά ανάγκες σε ειδικότητες
για την αξιολόγηση των Αιτήσεων Στήριξης των Εκχωρούμενων Παρεμβάσεων του ΣΣ ΚΑΠ 2023 - 2027 στην
Περιφέρεια Β. Αιγαίου.
Το Μητρώο καταρτίζεται/τροποποιείται με σχετική
απόφαση του Περιφερειάρχη Βορείου Αιγαίου, μετά από
εισήγηση της ΔΑΟΑ, σε συνέχεια της αξιολόγησης των
υποβληθέντων αιτημάτων, από την Επιτροπή Αξιολόγησης του Κεφαλαίου Β’ της παρούσας.
Οι αιτούντες ενημερώνονται με ηλεκτρονικό ταχυδρομείο στην ηλεκτρονική διεύθυνση που έχουν δηλώσει
στην αίτηση εκδήλωσης ενδιαφέροντος.
Άρθρο 4
Επιλογή Αξιολογητών από το ΜΑΕΠ ΣΣ ΚΑΠ ΠΒΑ
και υποχρεώσεις αυτών
Για την επιλογή των Αξιολογητών από το Μητρώο ακολουθείται η εξής διαδικασία:
1) Το αρμόδιο τμήμα Αναπτυξιακών Προγραμμάτων
της ΔΑΟΑ ΠΒΑ ομαδοποιεί τα μέλη του ΜΑΕΠ ΣΣ ΚΑΠ
ΠΒΑ ανά Περιφερειακή Ενότητα, σε κατηγορίες, ανάλογα
με την ειδικότητα και την εμπειρία τους. Τα βασικά κριτήρια για τη δημιουργία των διαφόρων κατηγοριών μελών
του ΜΑΕΠ ΣΣ ΚΑΠ ΠΒΑ, είναι: α) Το γνωστικό αντικείμενο,
β) Η εξειδίκευση στο γνωστικό αντικείμενο, γ) Η ενδεχόμενη προηγούμενη εμπειρία/κατάρτιση/επιμόρφωση σε
θέματα αξιολογήσεων.
2) Η ΔΑΟΑ ΠΒΑ, προκειμένου να προτείνει μέλη του
ΜΑΕΠ ΣΣ ΚΑΠ ΠΒΑ ως Αξιολογητές, προσδιορίζει από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
το Μητρώο τις κατηγορίες που απαιτούνται κάθε φορά
σε συνάρτηση με τις απαιτήσεις και τις ιδιαιτερότητες
της κάθε εκχωρούμενης Παρέμβασης και ανάλογα με τα
κριτήρια που έχουν θεσπιστεί ανά πρόσκληση.
3) Η επιλογή των αξιολογητών γίνεται με απόφαση του
Περιφερειάρχη Βορείου Αιγαίου βάσει εισήγησης της
ΔΑΟΑ ΠΒΑ. Η απόφαση ορισμού των αξιολογητών αναρτάται στο διαύγεια και στην ιστοσελίδα της Περιφέρειας.
Οι αξιολογητές υποχρεούνται να λάβουν γνώση του θεσμικού πλαισίου της κάθε εκχωρούμενης παρέμβασης.
Άρθρο 5
Τήρηση - Παρακολούθηση
του ΜΑΕΠ ΣΣ ΚΑΠ ΠΒΑ
Το Μητρώο «ΜΑΕΠ ΣΣ ΚΑΠ ΠΒΑ» τηρείται και παρακολουθείται σε συνεχή βάση, από το τμήμα Αναπτυξιακών
Προγραμμάτων της ΔΑΟΑ ΠΒΑ.
Α) Διαγραφή των εγγεγραμμένων μελών του ΜΑΠ ΣΣ
ΚΑΠ ΠΒΑ δύναται να επέλθει κατόπιν σχετικής εισήγησης
του τμήματος Αναπτυξιακών Προγραμμάτων προς την
Επιτροπή Αξιολόγησης, εφόσον διαπιστώνεται ότι δε
συντρέχουν πλέον οι λόγοι-προϋποθέσεις εγγραφής στο
Μητρώο όπως στην περίπτωση απόλυσης, συνταξιοδότησης, οικειοθελούς παραίτησης, θανάτου, κ.λπ., είτε εφ’
όσον διαπιστώνεται για συγκεκριμένα μέλη:
i. Μη αιτιολογημένη άρνηση, εφαρμογής των οδηγιών
και των κατευθύνσεων της ΕΥΔ ΣΣ ΚΑΠ,
ii. παράβαση των καθηκόντων και των υποχρεώσεων
τους ή μη άρτια εκτέλεση του έργου που τους ανατίθεται,
iii. ψευδής δήλωση στοιχείων στην Υπεύθυνη δήλωση
την οποία κατέθεσαν με τα δικαιολογητικά της Αίτησης
Εκδήλωσης Ενδιαφέροντος,
iv. καταδίκη για κακούργημα ή οποιαδήποτε ποινή για
κλοπή, υπεξαίρεση (κοινή και στην υπηρεσία), απάτη,
εκβίαση, πλαστογραφία, δωροδοκία, καταπίεση, απιστία
περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση καθώς και οποιοδήποτε
έγκλημα κατά της γενετήσιας ελευθερίας ή οικονομικής
εκμετάλλευσης της γενετήσιας ζωής,
v. παραπομπή με τελεσίδικο βούλευμα για κακούργημα ή πλημμέλημα ή υπό δικαστική συμπαράσταση.
Β) Επισημαίνεται, η υποχρέωση των μελών του ΜΑΕΠ
ΣΣ ΚΑΠ ΠΒΑ να συμμετέχουν, μετά από σχετική ενημέρωσή τους από την ΔΑΟΑ ΠΒΑ, σε σεμινάρια επιμορφώσεις
σχετικά με ζητήματα αξιολογήσεων, που διοργανώνονται
από αυτή ή την ΕΥΔ ή ΜΟΔ ΑΕ, είτε από άλλο φορέα.
ΚΕΦΑΛΑΙΟ Β’
«ΣΥΣΤΑΣΗ ΕΠΙΤΡΟΠΗΣ ΑΞΙΟΛΟΓΗΣΗΣ
ΑΙΤΗΣΕΩΝ ΓΙΑ ΕΓΓΡΑΦΗ ΣΤΟ ΜΗΤΡΩΟ
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ
ΠΑΡΕΜΒΑΣΕΩΝ ΤΟΥ ΣΤΡΑΤΗΓΙΚΟΥ ΣΧΕΔΙΟΥ
ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ (ΣΣ ΚΑΠ)
ΤΗΣ ΕΛΛΑΔΑΣ 2023- 2027 ΣΤΗΝ ΠΕΡΙΦΕΡΕΙΑ
ΒΟΡΕΙΟΥ ΑΙΓΑΙΟΥ»
1) Συστήνεται Επιτροπή Αξιολόγησης για την εξέταση
των αιτήσεων εκδήλωσης ενδιαφέροντος, που υποβάλλονται για την εγγραφή στο ΜΑΕΠ ΣΣ ΚΑΠ ΠΒΑ.
2) Η Επιτροπή Αξιολόγησης είναι τριμελής και αποτελείται από στελέχη της ΔΑΟΑ ΠΒΑ και των ΔΑΟΚ ΠΒΑ, με
τους αναπληρωτές τους, ενώ για την υποβοήθηση του
έργου της δύναται να ορίζεται και Γραμματεία.
3) Η συγκρότηση της Επιτροπής Αξιολόγησης και η τροποποίηση αυτής πραγματοποιούνται με απόφαση του
Περιφερειάρχη Β. Αιγαίου που αναρτάται στη διαύγεια.
4) Το έργο της Επιτροπής Αξιολόγησης συνίσταται
στην αξιολόγηση των αιτήσεων των υποψηφίων Αξιολογητών των Εκχωρούμενων παρεμβάσεων του Στρατη-
γικού Σχεδίου Κοινής Αγροτικής Πολιτικής (ΣΣ ΚΑΠ) της
Ελλάδας 2023-2027 στην Περιφέρεια Β. Αιγαίου που υποβάλλονται στο πλαίσιο της ανοικτής Πρόσκλησης Εκδή-
λωσης Ενδιαφέροντος του Κεφαλαίου Γ της παρούσης,
καθώς και στην διαγραφή μελών εφόσον διαπιστώνεται
ότι συντρέχουν οι λόγοι του άρθρου 5 της παρούσας.
Ειδικότερα η Επιτροπή:
i. Εξετάζει τις αιτήσεις και τα δικαιολογητικά των υποψηφίων Αξιολογητών. Η Επιτροπή δύναται να ζητά από
τους υποψήφιους, επιπλέον διευκρινιστικά στοιχεία,
ιδίως αναφορικά με τα υποβαλλόμενα δικαιολογητικά,
ή τυχόν πρόσθετα αποδεικτικά στοιχεία σχετιζόμενα με
την πλήρωση των προϋποθέσεων. Ενδεχόμενη άρνηση ή
παράλειψη παροχής των ζητούμενων πληροφοριών, θα
συνεπάγεται την άμεση απόρριψη της αίτησης του υποψηφίου. Αιτήσεις οι οποίες δε θα συνοδεύονται από το
σύνολο των προβλεπόμενων, στην ανοικτή Πρόσκληση
Εκδήλωσης Ενδιαφέροντος, δικαιολογητικών, θα απορρίπτονται.
ii. Σχηματίζει κρίση, με βάση τα υποβληθέντα στοιχεία υποψηφιότητας, σχετικά με την εκπλήρωση των
προϋποθέσεων της ανοικτής Πρόσκλησης Εκδήλωσης
Ενδιαφέροντος για εγγραφή στο ΜΑΕΠ ΣΣ ΚΑΠ ΠΒΑ.
iii. Καταρτίζει πίνακα με τους υποψήφιους που πληρούν τα κριτήρια και τις προϋποθέσεις εγγραφής στο
ΜΑΕΠ ΣΣ ΚΑΠ ΠΒΑ, καθώς και πίνακα των απορριπτέων
με σχετική αιτιολόγηση.
iv. Τα αποτελέσματα της αξιολόγησης παραλαμβάνονται από το τμήμα Αναπτυξιακών Προγραμμάτων της
ΔΑΟΑ ΠΒΑ, η οποία εισηγείται αρμοδίως για την έκδοση
της απόφασης Κατάρτισης του Μητρώου Αξιολογητών
Εκχωρούμενων Παρεμβάσεων του Στρατηγικού Σχεδίου
Κοινής Αγροτικής Πολιτικής (ΣΣ ΚΑΠ) της Ελλάδας 20232027 στην Περιφέρεια Β. Αιγαίου.
5) Για την αρχική κατάρτιση του Μητρώου, η Επιτροπή
αξιολόγησης θα συνεδριάσει μετά την παρέλευση της
οριζόμενης καταληκτικής ημερομηνίας για την υποβολή
αιτημάτων εκδήλωσης ενδιαφέροντος.
6) Για την επικαιροποίηση του Μητρώου, η Επιτροπή
αξιολόγησης θα συνέρχεται τουλάχιστον δύο φορές το
έτος με σκοπό την εξέταση των νέων υποβαλλόμενων
αιτήσεων.
7) Η Επιτροπή Αξιολόγησης δύναται να συνέρχεται
και εκτάκτως, μετά από σχετική εισήγηση του τμήματος
Αναπτυξιακών Προγραμμάτων της ΔΑΟΑ ΠΒΑ, προκειμένου να καλυφθούν επείγουσες ανάγκες εμπλουτισμού
του Μητρώου (π.χ. με έτερες ειδικότητες κ.λπ.), για την
Αξιολόγηση των Εκχωρούμενων Παρεμβάσεων του ΣΣ
ΚΑΠ 2023-2027.
8) Η Επιτροπή Αξιολόγησης λειτουργεί για όλο το διάστημα ισχύος του Μητρώου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
ΚΕΦΑΛΑΙΟ Γ’
«ΑΝΟΙΚΤΗ ΠΡΟΣΚΛΗΣΗ ΕΚΔΗΛΩΣΗΣ
ΕΝΔΙΑΦΕΡΟΝΤΟΣ ΓΙΑ ΤΟ ΜΗΤΡΩΟ
ΑΞΙΟΛΟΓΗΤΩΝ ΕΚΧΩΡΟΥΜΕΝΩΝ
ΠΑΡΕΜΒΑΣΕΩΝ ΤΟΥ ΣΤΡΑΤΗΓΙΚΟΥ ΣΧΕΔΙΟΥ
ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ (ΣΣ ΚΑΠ)
ΤΗΣ ΕΛΛΑΔΑΣ 2023-2027 ΣΤΗΝ ΠΕΡΙΦΕΡΕΙΑ
ΒΟΡΕΙΟΥ ΑΙΓΑΙΟΥ (ΜΑΕΠ ΣΣ ΚΑΠ ΠΒΑ)»
Η ανοικτή Πρόσκληση Εκδήλωσης Ενδιαφέροντος,
αφορά στην κατάρτιση του Μητρώου Αξιολογητών
Εκχωρούμενων Παρεμβάσεων του ΣΣ ΚΑΠ 2023-2027
στην ΠΒΑ (ΜΑΕΠ ΣΣ ΚΑΠ ΠΒΑ), με σκοπό τη συγκρότηση
του από την ΔΑΟΑ ΠΒΑ, για τη διενέργεια των αξιολογήσεων των αιτήσεων στήριξης που υποβάλλονται στην
Περιφέρεια Β. ΑΙΓΑΙΟΥ, στο πλαίσιο των Εκχωρούμενων
Παρεμβάσεων του ΣΣ ΚΑΠ 2023-2027.
Α. Όροι, προϋποθέσεις, απαιτούμενα προσόντα συμμετοχής, υποβολή αίτησης και δικαιολογητικών για την
εγγραφή στο ΜΑΕΠ ΣΣ ΚΑΠ ΠΒΑ.
1) Προϋποθέσεις-Τυπικά προσόντα
Δικαίωμα υποβολής αιτήματος εκδήλωσης ενδιαφέροντος για εγγραφή στο Μητρώο Αξιολογητών Εκχωρού-
μενων Παρεμβάσεων του ΣΣ ΚΑΠ 2023-2027:
i. Οι υπάλληλοι (μόνιμοι και με σχέση εργασίας
Ι.Δ.Α.Χ.) της ΔΑΟΑ ΠΒΑ, των ΔΑΟΚ των Περιφερειακών
Ενοτήτων της Περιφέρειας Β. Αιγαίου, της Κεντρικής
Υπηρεσίας του Υπουργείου Αγροτικής Ανάπτυξης και
Τροφίμων, των Αποκεντρωμένων και Περιφερειακών
Υπηρεσιών του Υπουργείου Αγροτικής Ανάπτυξης και
Τροφίμων, της Αποκεντρωμένης Διοίκησης Αιγαίου,
της ΕΥΔ ΣΣ ΚΑΠ, της ΕΥΕ ΑΕΤΠ και της ΕΥΕ ΠΑΑ, οι
οποίοι είναι κάτοχοι Πτυχίου Τριτοβάθμιας Εκπαίδευσης εσωτερικού, ή αναγνωρισμένων ισότιμων τίτλων
σπουδών της αλλοδαπής, με τις εξής ειδικότητες: (ΠΕ)
Γεωτεχνικοί, (ΤΕ) Γεωπονίας και μόνο για υπηρεσίες ΕΥΔ
ΣΣ ΚΑΠ, ΕΥΕ ΑΕΤΠ και ΕΥΕ ΠΑΑ (ΠΕ) Οικονομικοί, καθώς και υπάλληλοι ΠΕ ή ΤΕ που υπηρετούν σε εκείνο
το τμήμα της ΔΑΟΑ της Περιφέρειας που έχει την ευθύνη και την εποπτεία της οργάνωσης, εφαρμογής και
παρακολούθησης των Εκχωρούμενων Παρεμβάσεων
του Στρατηγικού Σχεδίου Κοινής Αγροτικής Πολιτικής
(ΣΣ ΚΑΠ) της Ελλάδας 2023-2027 και έχουν ικανότητα
χειρισμού Η/Υ (εφαρμογές word-excel και εφαρμογές
διαδικτύου κ.λπ.).
ii. Οι υποψήφιοι δεν πρέπει να έχουν καταδικαστεί με
αμετάκλητη δικαστική απόφαση, για το αδίκημα της
κλοπής, ή υπεξαίρεσης, ή απάτης, ή εκβίασης, ή πλαστογραφίας, ή ψευδορκίας, ή δωροδοκίας, ούτε να έχουν
καταδικαστεί, για αδίκημα σχετικό με την επαγγελματική
διαγωγή τους, όπως για απιστία περί την υπηρεσία και
για παράβαση καθήκοντος.
2) Επιθυμητά επιπλέον προσόντα
Μαζί με τα ως άνω τυπικά προσόντα, για την αρτιότερη
συγκρότηση του μητρώου, θα ληφθούν υπόψη και τα
παρακάτω:
i. Εργασιακή εμπειρία/προϋπηρεσία σε διαχείριση ή/
και αξιολόγηση ή/και έλεγχο χρηματοδοτούμενων έργων και ειδικότερα στο τομέα της Αγροτικής Ανάπτυξης.
ii. Εγγραφή σε άλλα συναφή Μητρώα, π.χ. Μητρώο
αξιολογητών, ελεγκτών κ.λπ.
iii. Επιμόρφωση σε θέματα επαληθεύσεων πιστοποιήσεων ελέγχων κ.λπ.
3) Υποβολή αίτησης και δικαιολογητικών
Οι υποψήφιοι, υποβάλλουν:
i. Αίτηση σύμφωνα με το Υπόδειγμα Α.
ii. Βιογραφικό σημείωμα, τύπου ΕU europass http://
europass.cedefop.europa.eu/el/documents/curriculumvitae/templates-instructions.
iii. Υπεύθυνη δήλωση, με την οποία θα βεβαιώνεται ότι:
(α) Όλα τα αναγραφόμενα στο βιογραφικό σημείωμα
στοιχεία είναι αληθή και ακριβή,
(β) δεν έχουν καταδικαστεί με αμετάκλητη δικαστική
απόφαση, για το αδίκημα της κλοπής, ή υπεξαίρεσης, ή
απάτης, ή εκβίασης, ή πλαστογραφίας, ή ψευδορκίας,
ή δωροδοκίας, ούτε έχουν καταδικαστεί για αδίκημα
σχετικό με την επαγγελματική διαγωγή τους,
(γ) θα τηρούν εχεμύθεια και
(δ) θα δηλώνουν οποιαδήποτε περίπτωση ύπαρξης
σύγκρουσης συμφερόντων και δεν θα αναλαμβάνουν
στην περίπτωση αυτή την αξιολόγηση της σχετικής αίτησης στήριξης.
iv. Οι ενδιαφερόμενοι θα μπορούν να υποβάλλουν
τις Αιτήσεις με τα δικαιολογητικά, καθ’ όλη τη διάρκεια
ισχύος του Μητρώου, στη διεύθυνση του ηλεκτρονικού
ταχυδρομείου της ΔΑΟΑ ΠΒΑ: daopva@pvaigaiou.gov.gr
και με θέμα «Για τη στελέχωση του ΜΑΕΠ ΣΣ ΚΑΠ ΠΒΑ».
Αποδεικτικό υποβολής της Αίτησης αποτελεί ο αριθμός
πρωτοκόλλου που λαμβάνει από την ΔΑOA ΠBA και για
τον οποίο ενημερώνονται οι αιτούντες με απαντητική στο
αίτημά τους ηλεκτρονική αλληλογραφία της ΔΑOA ΠBA.
ν. Για την αρχική κατάρτιση του Μητρώου, εξετάζονται
αιτήματα εκδήλωσης ενδιαφέροντος που υποβάλλονται έως δέκα ημέρες μετά τη δημοσίευση της παρούσας
απόφασης στην Εφημερίδα της Κυβερνήσεως.
Β. Πληροφορίες
Για αναλυτικότερες πληροφορίες, οι ενδιαφερόμενοι
μπορεί να απευθύνονται (εργάσιμες ημέρες και ώρες
μεταξύ 9:00 και 14:00) στην ΔΑΟΑ ΠΒΑ στους Παπάζογλου Γεώργιο τηλέφωνο: 2251350725 και Μάρκου Μαρία
τηλέφωνο: 2251042090.
Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
Υπόδειγμα Α΄
Αίτηση για εγγραφή στο ΜΑΕΠ ΣΣ ΚΑΠ ΠΒΑ
Προς: Δ/νση Αγροτικής Οικονομίας και Αλιείας
Του/της:
Υπάλληλος της Υπηρεσίας:
Ονοματεπώνυμο:
Ειδικότητα:
ΑΔΤ:
ΑΦΜ:
Δ/νση εργασίας:
Τηλέφωνο εργασίας:
Κινητό τηλέφωνο:
e-mail:
Θέμα: «Αίτηση για εγγραφή στο Μητρώο Αξιολογητών Εκχωρούμενων Παρεμβάσεων του ΣΣ ΚΑΠ
ΠΒΑ»
Παρακαλώ όπως εξετάσετε την αίτησή μου, σύμφωνα με την υπ΄αριθμ........................Πρόσκληση της
Υπηρεσία σας, όπως
αυτή ισχύει, για εγγραφή μου στο Μητρώο Αξιολογητών Εκχωρούμενων
Παρεμβάσεων του ΣΣ ΚΑΠ 2023-2027 (ΜΑΕΠ ΣΣ ΚΑΠ ΠΒΑ) στην Περιφέρεια Β. Αιγαίου.
Συνημμένα διαβιβάζονται τα παρακάτω δικαιολογητικά που προβλέπονται στην σχετική Πρόσκληση:
(1)
(2)
(3)
Ημερομηνία:
Ο Αιτών/Η Αιτούσα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 3 Απριλίου 2025
Ο Περιφερειάρχης
ΚΩΝΣΤΑΝΤΙΝΟΣ ΜΟΥΤΖΟΥΡΗΣ
Ι
Αριθμ. 56109/3481
(2)
Καθιέρωση υπερωριακής απασχόλησης, με αμοιβή, κατά τις απογευματινές ώρες για το προσω-
πικό του Τμήματος Αλιείας της Π.Ε. Πρέβεζας για
το Α’ εξάμηνο του έτους 2025.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
1) Την παρ. 2 του άρθρου 283 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2) Το π.δ. 140/2010 «Οργανισμός Περιφέρειας Ηπείρου» (Α’ 233) όπως τροποποιήθηκε με την υπ’ αρ. 202855/
27-12-2016 (Β’ 4400) απόφαση του Ασκούντος καθήκοντα Γενικού Γραμματέα Αποκεντρωμένης Διοίκησης
Ηπείρου-Δυτικής Μακεδονίας και την υπ’ αρ. 163473/
24-10-2017 (Β’ 3878) απόφαση του Συντονιστή της Αποκεντρωμένης Διοίκησης Ηπείρου-Δυτικής Μακεδονίας.
3) Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
4) Την ανάγκη υπερωριακής απασχόλησης των υπαλλήλων του Τμήματος Αλιείας της ΠΕ Πρέβεζας εκτός
καθορισμένου ωραρίου κατά τις απογευματινές ώρες
για την εύρυθμη λειτουργία της υπηρεσίας, η οποία υποχρεούται, με περιορισμένο προσωπικό (3 υπάλληλοι),
να αντιμετωπίσει έκτακτες, εποχιακές και επείγουσες
υπηρεσιακές ανάγκες όπως αυτές προκύπτουν: για τους
ελέγχους τήρησης των περιβαλλοντικών όρων όλων των
μονάδων υδατοκαλλιέργειας στον Αμβρακικό Κόλπο,
στο Λούρο Ποταμό, στη Στεφάνη Δήμου Πρέβεζας και
στη Χόχλα Δήμου Πάργας, για τους ελέγχους εκφορτώσεων αλιευμάτων σε αλιευτικά καταφύγια, σε δημόσια
φυσικά ιχθυοτροφεία (λιμνοθάλασσες) και σε αλιευτικές
θέσεις, για τις απελευθερώσεις χελιών στο πλαίσιο της
εφαρμογής του Διαχειριστικού Σχεδίου για το Ευρωπαϊκό Χέλι, για την πραγματοποίηση ελέγχων σε Μισθω-
μένα Ιχθυοτρόφα Ύδατα στο πλαίσιο εφαρμογής του
ν. 420/1970, για την εφαρμογή του προγράμματος παρακολούθησης δυνητικώς τοξικών μικροφυκών καθώς
και για την διεκπεραίωση των διοικητικών εργασιών που
απορρέουν από τα παραπάνω.
5) Την υπ’ αρ. 24879/773/12-02-2025 βεβαίωση ύπαρξης πίστωσης στον εγκεκριμένο προϋπολογισμό της Π.Ε.
Πρέβεζας για αποζημίωση υπερωριακής εργασίας των
υπαλλήλων του Τμήματος Αλιείας της Διεύθυνσης Αγροτικής Οικονομίας και Κτηνιατρικής Π.Ε. Πρέβεζας.
6) Την με Α/Α 1173, υπό στοιχεία ΠΗ/ΔΔΟΠΕΠ/53373/
1703/31-03-2025 (ΑΔΑ: 92ΕΟ7Λ9-ΡΤΔ) απόφαση ανάληψης υποχρέωσης, η οποία καταχωρήθηκε με α/α 1179 στο
Βιβλίο Εγκρίσεων και Εντολών Πληρωμής της Διεύθυνσης
Διοικητικού Οικονομικού της ΠΕ Πρέβεζας.
7) Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Εγκρίνουμε την καθιέρωση υπερωριακής απασχόλησης, με αμοιβή, κατά τις απογευματινές ώρες για το
προσωπικό του Τμήματος Αλιείας της Π.Ε. Πρέβεζας για
το Α’ εξάμηνο του έτους 2025. Η υπερωριακή απασχόληση αφορά την ορθή και αποτελεσματική λειτουργεία
της υπηρεσίας, η οποία υποχρεούται, με περιορισμένο
προσωπικό (3 υπάλληλοι), να αντιμετωπίσει έκτακτες, εποχιακές και επείγουσες υπηρεσιακές ανάγκες όπως αυτές
προκύπτουν: για τους ελέγχους τήρησης των περιβαλλοντικών όρων όλων των μονάδων υδατοκαλλιέργειας
στον Αμβρακικό Κόλπο, στο Λούρο Ποταμό, στη Στεφάνη
Δήμου Πρέβεζας και στη Χόχλα Δήμου Πάργας, για τους
ελέγχους εκφορτώσεων αλιευμάτων σε αλιευτικά καταφύγια, σε δημόσια φυσικά ιχθυοτροφεία (λιμνοθάλασσες) και
σε αλιευτικές θέσεις, για τις απελευθερώσεις χελιών στο
πλαίσιο της εφαρμογής του Διαχειριστικού Σχεδίου για
το Ευρωπαϊκό Χέλι, για την πραγματοποίηση ελέγχων σε
Μισθωμένα Ιχθυοτρόφα Ύδατα στο πλαίσιο εφαρμογής
του ν. 420/1970, για την εφαρμογή του προγράμματος
παρακολούθησης δυνητικώς τοξικών μικροφυκών καθώς
και για την διεκπεραίωση των διοικητικών εργασιών που
απορρέουν από τα παραπάνω.
Ο αριθμός των υπαλλήλων του Τμήματος Αλιείας της Π.Ε.
Πρέβεζας που θα απασχοληθεί υπερωριακά είναι δύο (2)
ΠΕ Γεωτεχνικοί, ειδικότητας ΠΕ Ιχθυολόγων και μία (1) ΤΕ Τεχνολόγων Γεωπονίας, ειδικότητας ΤΕ Ιχθυοκομίας-Αλιείας.
Οι ώρες απογευματινής απασχόλησης των υπαλλήλων
θα είναι εκατόν πενήντα (150) στο σύνολό τους για το Α’
εξάμηνο του 2025 και σε καμία περίπτωση, δεν θα υπερβαίνουν τις εκατόν είκοσι (120) ώρες ανά υπάλληλο.
Οι πιστώσεις για τη δαπάνη της υπερωριακής απασχόλησης των προαναφερόμενων υπαλλήλων που συνολικά
ανέρχονται στο ποσό των 1.500,00€, θα καλυφθούν από
τον φορέα 072 και αναλυτικά από τον Κ.Α.Ε. 0511.01.
Με ευθύνη του Προϊστάμενου της Υπηρεσίας θα εκδοθεί
απόφαση για τη συγκρότηση του συνεργείου στην οποία
θα αναφέρονται: ο αριθμός και το ονοματεπώνυμο των
συμμετεχόντων στο συνεργείο υπαλλήλων, η κατηγορία και
το Μ.Κ. αυτών, το συνολικό χρονικό διάστημα, καθώς και οι
ώρες απασχόλησης για κάθε υπάλληλο, κατά μήνα. Για την
υπερωριακή απασχόληση θα τηρείται ξεχωριστό δελτίο
παρουσίας των υπαλλήλων, στο οποίο θα αναγράφεται η
ώρα έναρξης και η ώρα αποχώρησης. Ο Προϊστάμενος της
υπηρεσίας θα βεβαιώνει την υπερωριακή απασχόληση των
υπαλλήλων και το υπερωριακό παραχθέν έργο.
Η απόφαση αυτή να δημοσιευθεί στην Εφημερίδα της
Κυβερνήσεως.
Πρέβεζα, 2 Απριλίου 2025
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1684/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201684.pdf | Tokens: 32153]